title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse poikkeuksesta, joka koskee elohopean käyttöä yleiskäyttöön tarkoitetuissa alle 30 watin yksikantaisissa pienloistelampuissa, joiden käyttöikä on vähintään 20 000 tuntia

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU
                  1
                (uudelleenlaadittu) (RoHS-direktiivi) liitettä III sen mukauttamiseksi tieteen ja tekniikan kehitykseen. Muutos koskee poikkeusta, jolla sallitaan elohopean käyttö yleiskäyttöön tarkoitetuissa alle 30 watin yksikantaisissa pienloistelampuissa, joiden käyttöikä on vähintään 20 000 tuntia,

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitetut aineet luetellaan direktiivin liitteessä II, ja niitä on kymmenen: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteessä III ja IV luetellaan sellaisiin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit, jotka on vapautettu 4 artiklan 1 kohdassa tarkoitetusta aineiden käyttörajoituksesta.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen, muun muassa myöntämällä, uusimalla tai peruuttamalla poikkeuksia. Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006
                  2
                (REACH-asetus) mukaiseen ympäristön- ja terveydensuojeluun ja jokin seuraavista edellytyksistä täyttyy: i) aineen poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) korvaavasta aineesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon myös korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdassa säädetään, että komission on annettava yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin tai tarvittaessa niiden poistamiseksi luetteloista. Poikkeusta koskevien hakemusten toimittamisessa noudatettava menettely kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio vastaanottaa talouden toimijoilta poikkeusten myöntämistä tai uusimista koskevia, RoHS-direktiivin 5 artiklan 3 kohdan ja liitteen V mukaisia pyyntöjä
                  3
               .

               Liitteessä III olevassa nykyisessä poikkeuksessa 1 g sallitaan elohopean käyttö yksikantaisissa pienloistelampuissa silloin, kun elohopean määrä purkausputkea kohden on enintään:

               1g Yleiskäyttöön tarkoitetuissa loistelampuissa < 30 W, joiden käyttöikä on vähintään 20 000 tuntia: 3,5 mg.

               Komissio vastaanotti 28. kesäkuuta 2016 poikkeuksen uusimista koskevan hakemuksen, jonka sama hakija esitti uudelleen lisätiedoin 17. tammikuuta 2020. Hakija vetosi lähinnä siihen, ettei elohopeattomia korvaavia tuotteita ole saatavilla
                  4
               . RoHS-direktiivin (5 artiklan 5 kohdan toinen alakohta) vaatimusten mukaisesti poikkeus pysyy voimassa siihen asti, kun komissio tekee päätöksen uusimista koskevasta hakemuksesta.

               Poikkeuksen uusimista koskevan hakemuksen arvioimiseksi komissio käynnisti kesäkuussa 2017 tutkimuksen
                  5
                vaaditun teknisen ja tieteellisen arvioinnin tekemiseksi. Tutkimus saatiin päätökseen vuonna 2018 ja siihen sisältyi kahdeksan viikkoa kestänyt sidosryhmien avoin verkkokuuleminen. Kuulemisten aikana saatiin yksi kannanotto, jota seurasi tutkimusraportissa dokumentoitu tietojenvaihto. Tutkimus sisälsi kattavat tiedot korvaavien tuotteiden saatavuudesta, myös vuoden 2020 arviot.

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää 29. lokakuuta 2018 järjestetyssä asiantuntijakokouksessa ja keräsi jäsenvaltioiden kannat ehdotettuun toimintatapaan. Se on toteuttanut kaikki 5 artiklan 3–7 kohdan mukaisesti vaaditut menettelyvaiheet, jotka liittyvät rajoitettuja aineita koskeviin poikkeuksiin
                  6
               . Neuvostolle ja Euroopan parlamentille ilmoitettiin kaikista toimista.

               Taustatutkimuksessa tuotiin esiin seuraavat seikat:

               ·poikkeuksen piiriin kuuluville lampuille on saatavilla luotettavia elohopeattomia vaihtoehtoja valodiodien (LED) muodossa;

               ·tiedot osoittavat, että ympäristöön, terveyteen ja kuluttajien turvallisuuteen kohdistuvien vaikutusten osalta korvaaminen estäisi kyseisten lamppujen sisältämän elohopean markkinoille saattamisen ja vähentäisi samalla valaistukseen kulutettavaa energiaa;

               ·korvaamisen sosioekonomisten vaikutusten osalta kustannusten odotetaan ainoastaan aikaistavan kustannuksia, joita odotetaan jo käynnissä olevasta luonnollisesta käytöstä poistamisesta, eikä niitä pidetä pakollisesta käytöstä poistamisesta aiheutuvina lisäkustannuksina.

               Yhteenvetona todetaan, että tieteellisten ja teknisten arviointien perusteella, mukaan lukien sidosryhmien kuulemiset, mitkään poikkeuksen myöntämisen edellytykset eivät enää täyty poikkeuksen 1 g osalta.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestetyn kuulemisen aikana yleisöltä saatiin 13 vastausta. Esille tuotuja seikkoja tarkasteltiin, eikä luonnokseen pidetty tarpeellisena tehdä muutoksia.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä peruutetaan direktiivin 2011/65/EU liitteessä III mainittu poikkeus 1 g, joka koskee elohopean käyttöä tiettyihin käyttötarkoituksiin.

               Asiaa tukeviin tutkimuksiin ja kuulemisiin perustuvassa komission arvioinnissa poikkeusta koskevasta hakemuksesta todettiin, että hakemus ei täytä yhtäkään 5 artiklan 1 kohdan a alakohdassa säädetyistä edellytyksistä, joiden mukaisesti olisi perusteltua jatkaa poikkeuksen voimassaoloa. Elohopean korvaaminen luotettavilla korvaavilla aineilla tämän poikkeuksen soveltamisalaan kuuluvissa lamppuluokissa on tieteellisesti ja teknisesti toteutettavissa, ja on esitetty näyttöä siitä, että korvaamisen kokonaisvaikutus suurelta osin kumoaa mahdolliset kielteiset vaikutukset ympäristöön, terveyteen ja kuluttajien turvallisuuteen liittyvien näkökohtien osalta.

               Yhteenvetona voidaan todeta, että poikkeuksen edellytykset eivät enää täyty ja että poikkeus 1 g on poistettava 5 artiklan 1 kohdan b alakohdan mukaisesti.

               Tämän poikkeuksen voimassaolon päättymispäivä on asetettu RoHS-direktiivin 5 artiklan 6 kohdan mukaisesti. Kyseisessä kohdassa säädetään, että jos poikkeus peruutetaan, sen voimassaolo päättyy aikaisintaan 12 kuukauden ja viimeistään 18 kuukauden kuluttua kyseisen päätöksen tekopäivästä.

               Voimassaolon päättymispäivää vahvistettaessa on otettava huomioon, että pieneen osaan tämän poikkeuksen soveltamisalaan kuuluvista lampputyypeistä
                  7
                sovelletaan ekologisen suunnittelun vaatimusten asettamisesta valonlähteille ja erillisille liitäntälaitteille annetun komission asetuksen (EU) 2019/2020 liitteessä II vahvistettuja vaatimuksia, joita sovelletaan 1. syyskuuta 2021 alkaen. Näiden vaatimusten täyttäminen johtaa siihen, että kyseisiä lamppuja ei enää saateta markkinoille kyseisen päivämäärän jälkeen. Tämä on yhdenmukaista komission RoHS-direktiivin nojalla tekemän arvioinnin kanssa, mukaan lukien sosioekonominen analyysi, jossa todettiin, että poikkeuksen piiriin kuuluville lampuille on jo laajasti saatavilla riittävän luotettavia elohopeattomia korvaavia tuotteita ja että elohopean korvaaminen näissä lampuissa on tieteellisesti ja teknisesti toteutettavissa. Koko RoHS-direktiivin mukaisen poikkeuksen osalta on kuitenkin otettava huomioon, että edellä mainitun ekosuunnitteluasetuksen vaatimukset eivät koske suurinta osaa poikkeuksen piiriin kuuluvista lampuista eli pienloistelamppuja, joissa ei ole kiinteää liitäntälaitteita. Tämän erityistilanteen vuoksi, joka koskee suurinta osaa poikkeuksen piiriin kuuluvista lampuista, voimassaoloa on jatkettava mahdollisimman kauan eli 18 kuukauden ajan voimassaolon päättämistä koskevan päätöksen tekemisestä, jotta voidaan ottaa huomioon näihin lamppuihin liittyvät olosuhteet ja välttää korvaamisesta markkinaosapuolille aiheutuvat tarpeettoman suuret sosioekonomiset kustannukset, erityisesti niiden lamppujen osalta, joiden korvaaminen on monimutkaisempaa.

               Oikeudellisena välineenä on delegoitu direktiivi, mikä on linjassa direktiivin 2011/65/EU kanssa, etenkin sen 5 artiklan 1 kohdassa ja 20 artiklassa säädetyn säädösvallan siirron osalta.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkalaitteiden sisämarkkinoiden toimintaa koskevia säännöksiä poistamalla kiellettyjen aineiden tiettyjä käyttötarkoituksia koskeva poikkeus RoHS-direktiivin säännösten ja edellytysten mukaisesti sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse poikkeuksesta, joka koskee elohopean käyttöä yleiskäyttöön tarkoitetuissa alle 30 watin yksikantaisissa pienloistelampuissa, joiden käyttöikä on vähintään 20 000 tuntia

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  8
                ja erityisesti sen 5 artiklan 1 kohdan b alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Komissio myönsi delegoidulla direktiivillä 2014/14/EU
                  9
                poikkeuksen, joka koskee elohopean 3,5 mg:n enimmäismäärän käyttöä yleisvalaistukseen tarkoitetuissa alle 30 watin yksikantaisissa loistelampuissa, joiden käyttöikä on vähintään 20 000 h, jäljempänä ’poikkeus’, ja kyseinen poikkeus sisältyy nykyisin direktiivin 2011/65/EU liitteessä III olevaan luetteloon poikkeuksena 1 g. Direktiivin 2014/14/EU liitteen III mukaisesti poikkeuksen voimassaolon oli määrä päättyä 31 päivänä joulukuuta 2017.

               (5)Elohopeaa käytetään yksikantaisissa pienloistelampuissa ultraviolettivalon tuottamiseen; lampun fluoresoiva pinnoite muuntaa ultraviolettivalon näkyväksi valoksi.

               (6)Komissio vastaanotti 28 päivänä kesäkuuta 2016, eli direktiivin 2011/65/EU 5 artiklan 5 kohdassa säädetyssä määräajassa, poikkeuksen uusimista koskevan hakemuksen, jäljempänä ’uusimista koskeva hakemus’, joka päivitettiin uusitulla hakemuksella 17 päivänä tammikuuta 2020. Direktiivin 2011/65/EU 5 artiklan 5 kohdan mukaisesti poikkeus pysyy voimassa siihen asti, kun on tehty päätös uusimista koskevasta hakemuksesta.

               (7)Uusimista koskevan hakemuksen arvioinnissa otettiin huomioon korvaavien tuotteiden saatavuus ja korvaamisen sosioekonomiset vaikutukset ja todettiin, että poikkeuksen piiriin kuuluville lampuille on saatavilla riittävän luotettavia elohopeattomia korvaavia tuotteita ja että korvaaminen on tieteellisesti ja teknisesti toteutettavissa. Arvioinnissa todettiin lisäksi, että korvaamisen hyödyt ovat selvästi suuremmat kuin mahdolliset kielteiset vaikutukset. Arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisen yhteydessä saadut huomautukset julkistettiin asiaa koskevalla verkkosivustolla.

               (8)Koska direktiivin 2011/65/EU 5 artiklan 1 kohdan a alakohdassa säädetyt edellytykset eivät enää täyty, poikkeus olisi peruutettava.

               (9)Poikkeuksen voimassaolon päättymispäivä olisi asetettava direktiivin 2011/65/EU 5 artiklan 6 kohdan mukaisesti. Pieneen osaan tämän poikkeuksen soveltamisalaan kuuluvista lampputyypeistä
                  10
                sovelletaan komission asetuksen (EU) 2019/2020
                  11
                liitteessä II vahvistettuja ekosuunnitteluvaatimuksia, joita sovelletaan 1 päivästä syyskuuta 2021, eikä niitä siten enää saateta markkinoille, mutta edellä mainitun ekosuunnitteluasetuksen vaatimukset eivät koske suurinta osaa nykyisen poikkeuksen piiriin kuuluvista lampuista. Voimassaolon päättymispäivä olisi siksi asetettava mahdollisimman myöhäiseksi eli 18 kuukauden päähän päätöksen tekemisestä koko poikkeuksen osalta, jotta vältetään se, että markkinatoimijoille aiheutuu tarpeettoman korkeita sosioekonomisia kustannuksia, jotka liittyvät suoraan viimeksi mainitun lamppuluokan korvaamiseen.

               (10)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][tämän direktiivin voimaantuloa seuraavan kuudennen kuukauden viimeinen päivä]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][tämän direktiivin voimaantuloa seuraavan kuudennen kuukauden viimeinen päivä + 1 päivä].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                        Saatavilla osoitteessa
                  https://rohs.exemptions.oeko.info/fileadmin/user_upload/RoHS_pack_13/Annex_1g/1g LE_RoHS_Exemption_Req_Final.pdf
                  .

                     (5)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/4ae54b9e-e070-11e8-b690-01aa75ed71a1/language-en/format-PDF/source-84895526
                  .

                     (6)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (7)

                        Soveltamisalaan kuuluvia tuotteita säännellään myös ekologisen suunnittelun vaatimusten asettamisesta valonlähteille ja erillisille liitäntälaitteille 1 päivänä lokakuuta 2019 annetulla komission asetuksella (EU) 2019/2020, jota sovelletaan 1. syyskuuta 2021 alkaen. Toisin kuin direktiivissä 2011/65/EU, ekologista suunnittelua koskevassa lainsäädännössä ei rajoiteta aineiden käyttöä tuotteissa vaan asetetaan energiatehokkuusvaatimukset, jotka on täytettävä, jotta tuotteet voidaan saattaa markkinoille. Kiinteällä liitäntälaitteella varustettuja pienloistelamppuja (CFLi) ei tosiasiallisesti saateta markkinoille 1. syyskuuta 2021 alkaen, koska ne eivät täytä näitä energiatehokkuusvaatimuksia. Komission asetuksessa (EU) 2019/2020 elohopeapitoisuus määritellään merkittäväksi ympäristönäkökohdaksi valonlähteen elinkaaren aikana, mutta todetaan, että vaarallisten aineiden, mukaan lukien valonlähteissä käytetty elohopea, käyttöä säännellään direktiivillä 2011/65/EU.

                     (8)

                        EUVL L 174, 1.7.2011, s. 88.

                     (9)

                        Komission delegoitu direktiivi 2014/14/EU, annettu 18 päivänä lokakuuta 2013, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen siltä osin kuin on kyse elohopean 3,5 mg:n enimmäismäärää lamppua kohden yleiskäyttöön tarkoitetuissa yksikantaisissa pienloistelampuissa < 30 W, joiden käyttöikä on vähintään 20 000 tuntia, koskevan poikkeuksen myöntämisestä (EUVL L 4, 9.1.2014, s. 71).

                     (10)

                        Kiinteällä liitäntälaitteella varustetut pienloistelamput (CFLi) kuuluvat komission asetuksen (EU) 2019/2020 liitteessä II olevassa taulukossa 1 olevan kohdan ”Muut soveltamisalaan kuuluvat valonlähteet, joita ei ole mainittu edellä” soveltamisalaan 1 päivästä syyskuuta 2021.

                     (11)

                        Kuten komission asetuksen (EU) 2019/2020 johdanto-osan 9 ja 10 kappaleessa todetaan, mainitussa asetuksessa ei aseteta elohopeasisältöä koskevia erityisiä ekosuunnitteluvaatimuksia.

    ---documentbreak---

               LIITE

               Korvataan direktiivin 2011/65/EU liitteessä III oleva 1 g kohta seuraavasti:

                        Poikkeus

                        Poikkeuksen soveltamisala ja päivämäärät

                        ”1 g

                        Yleiskäyttöön tarkoitetuissa loistelampuissa < 30 W, joiden käyttöikä on vähintään 20 000 tuntia: 3,5 mg

                        Päättyy [18 kuukauden kuluttua siitä, kun delegoitu direktiivi on julkaistu Virallisessa lehdessä]”


title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen elohopean käyttöä muissa erityiskäyttöön tarkoitetuissa purkauslampuissa koskevan poikkeuksen osalta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU (uudelleenlaadittu)
                  1
                (nk. RoHS-direktiivi) liitettä III sen mukauttamiseksi tekniikan ja tieteen kehitykseen. Muutos koskee poikkeusta (tällä hetkellä poikkeus 4 f), jolla sallitaan elohopean käyttö tietyissä elohopeaa sisältävissä erityiskäyttöön tarkoitetuissa purkauslampuissa.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitetut aineet luetellaan direktiivin liitteessä II, ja niitä on kymmenen: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteissä III ja IV luetellaan erityisiin käyttötarkoituksiin tarkoitetut sähkö- ja elektroniikkalaitteiden materiaalit ja komponentit, joihin ei sovelleta 4 artiklan 1 kohdassa säädettyjä ainerajoituksia.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen, muun muassa myöntämällä, uusimalla tai peruuttamalla poikkeuksia. Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos se ei heikennä asetuksen (EY) N:o 1907/2006
                  2
                (REACH-asetus) mukaista ympäristön- ja terveydensuojelua ja jos jokin seuraavista edellytyksistä täyttyy: i) aineen poistaminen tai korvaaminen tuotesuunnittelun muutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) aineen korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on lisäksi otettava huomioon korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdan a alakohdassa tarkennetaan, että komission on annettava yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin. Menettely poikkeusta koskevien hakemusten jättämiselle kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio on vastaanottanut talouden toimijoilta pyyntöjä
                  3
                myöntää tai uusia RoHS-direktiivin 5 artiklan 3 kohdan ja liitteen V mukaisia vapautuksia.

               Nykyinen liitteen III poikkeus 4 f mahdollistaa elohopean käytön muissa erityiskäyttöön tarkoitetuissa purkauslampuissa, joita ei erikseen mainita kyseisessä liitteessä.

               Komissio vastaanotti kolme tämän poikkeuksen uusimista koskevaa hakemusta tammikuussa 2015. Yhden hakijan mukaan elohopean korvaaminen tämän poikkeuksen soveltamisalaan kuuluvissa lampuissa on tieteellisistä ja teknisistä syistä mahdoton toteuttaa
                  4
               , ja kaksi muuta hakijaa keskittyivät pyynnöissään erityisiin käyttötarkoituksiin, kuten suurpainepurkauslamppuihin
                  5
                sekä kovettamiseen/polymerointiin ja desinfiointiin käytettyihin lamppuihin
                  6
               , joissa korvaaminen olisi niin ikään mahdoton toteuttaa. RoHS-direktiivin (5 artiklan 5 kohdan toisen alakohdan) vaatimusten mukaisesti poikkeus pysyy voimassa, kunnes komissio tekee uusimista koskevasta hakemuksesta päätöksen.

               Arvioidakseen uusimista koskevaa hakemusta komissio käynnisti kesäkuussa 2015 tutkimuksen
                  7
               , joka saatiin päätökseen vuonna 2016 ja jossa tehtiin vaadittava tekninen ja tieteellinen arviointi; arviointiin sisältyi kahdeksan viikkoa kestänyt sidosryhmien verkkokuuleminen
                  8
               . Kyseisessä tutkimuksessa arvioitiin laajalti teknisiä ja tieteellisiä tietoja ja saatuja kannanottoja, mikä dokumentoitiin tutkimusraporttiin. Sen lisäksi vuonna 2019 komissio päivitti
                  9
                vuoden 2016 tutkimusta keskittyen sosioekonomiseen arviointiin ja korvaavien aineiden saatavuuteen sekä tämän että muiden poikkeusten osalta. Tutkimuksen loppuraportti julkaistiin
                  10
               , ja sidosryhmille ilmoitettiin siitä.

               Komissio kuuli RoHS-direktiivin mukaisia delegoituja säädöksiä käsittelevää jäsenvaltioiden asiantuntijaryhmää asiantuntijakokouksissa 1. syyskuuta 2016, 29. lokakuuta 2018 ja 21. lokakuuta 2019 kerätäkseen jäsenvaltioiden näkemyksiä ehdotuksista arviointien päätelmien mukaisesti. Se suoritti kaikki tarvittavat menettelyvaiheet, jotka liittyvät RoHS-direktiivin 5 artiklan 3–7 kohdan mukaisiin ainerajoitusten poikkeuksiin.
                  11
                Neuvostolle ja Euroopan parlamentille ilmoitettiin kaikista toteutetuista toimista.

               Tutkimus toi esille seuraavaa:

               ·Poikkeus kattaa laajan valikoiman käyttötarkoituksia, kuten useita ultraviolettilampputyyppejä (esim. kuivatuslamput, valokemiassa ja polymeerien kehittämisessä käytettävät lamput), projektorilamppuja, kasvivalaisimia jne.

               ·Elohopeaa sisältämättömiä korvaavia aineita katsotaan olevan saatavilla järjestelmätasolla (käytettäviksi valodiodi- eli LED-lampuissa), mutta tällaisilla korvikkeilla on erilaisia rajoitteita eikä niitä voida käyttää lukuisissa nykyisissä erityiskäyttöön tarkoitetuissa purkauslampputyypeissä (komponenttien korvaaminen).

               ·Tällä hetkellä elohopean korvaaminen kyseisissä käyttötarkoituksissa on teknisesti mahdotonta toteuttaa ja nykyinen poikkeus olisi uusittava. Käyttötarkoituksia olisi kuitenkin mahdollisuuksien mukaan täsmennettävä. Osassa poikkeusta on jo mahdollista täsmentää yksityiskohtaisemmin käyttötarkoitukset, joissa elohopeaa ei voida korvata. Niiden osalta olisi sovellettava poikkeuksen enimmäisvoimassaoloaikaa. Edellinen poikkeusta koskeva muotoilu ’muut erityiskäyttöön tarkoitetut purkauslamput, joita ei erikseen mainita tässä liitteessä’ on edelleen tarpeen niiden käyttötarkoitusten osalta, joita kyseinen muotoilu ei kata, mutta kyseistä poikkeusta olisi sen tulevien rajoittamisnäkymien vuoksi jatkettava viiden vuoden enimmäisaikaa lyhyemmäksi ajaksi.

               ·Yhteenvetona voidaan todeta, että tieteellisistä ja teknisistä arvioinneista, sidosryhmäkuulemiset mukaan luettuina, kävi yksityiskohtaisesti ilmi, että poikkeusta koskevat kriteerit täyttyvät poikkeuksen 4 f osalta, sellaisena kuin se on uudelleen muotoiltuna, koska luotettavia korvaavia aineita ei ole vielä saatavilla. Kuten direktiivin 2011/65/EU 5 artiklassa edellytetään, poikkeuksen uusiminen ei arvioinnista saatujen tulosten perusteella vaikuta heikentävästi REACH-asetuksen mukaisen ympäristön- ja terveydensuojelun tasoon.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestetyn kuulemisen aikana vastaanotettiin 36 kannanottoa. Esitettyjä huomioita tarkasteltiin ja säädösehdotusta muutettiin niiden mukaisesti.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä uusitaan direktiivin 2011/65/EU liitteessä III oleva poikkeus 4 f, joka koskee elohopean käyttöä tiettyihin käyttötarkoituksiin.

               Taustatutkimuksiin ja kuulemisiin perustuneessa komission arvioinnissa pääteltiin, että poikkeusta koskeva pyyntö täyttää vähintään yhden RoHS-direktiivin 5 artiklan 1 kohdan a alakohdassa säädetyistä kriteereistä, mikä oikeuttaa poikkeuksen uusimisen: elohopeaa ei voida luotettavasti korvata tämän poikkeuksen soveltamisalaan kuuluvissa lamppuluokissa.

               Yhteenvetona voidaan todeta, että poikkeuksen edellytykset täyttyvät ja poikkeus 4 f uusitaan. Arvioinnissa pääteltiin, että poikkeuksen rajoittamiseksi tulevien korvaamismahdollisuuksien valossa poikkeuksen nykyinen, laajempi osa olisi uusittava kolmea vuotta lyhyemmäksi ajaksi (kohta 4 f I). Poikkeuksen soveltamisalaa olisi mahdollisuuksien mukaan myös kavennettava sisältämään vain seuraavat käyttötarkoitukset:

               ·4 f II: elohopea projektoreissa käytettävissä suurpaine-elohopealampuissa, joilta vaaditaan ≥ 2 000 luumenin (ANSI) valoteho;

               ·4 f III: elohopea kasvivaloissa käytettävissä suurpainenatriumlampuissa;

               ·4 f IV: elohopea ultraviolettivaloa säteilevissä lampuissa.

               Tällainen poikkeuksen soveltamisalan kaventaminen on sopusoinnussa RoHS-direktiivin johdanto-osan 19 kappaleessa esitetyn lähestymistavan kanssa: poikkeuksen pitäisi olla laajuudeltaan ja kestoltaan rajattu, jotta sähkö- ja elektroniikkalaitteisiin sisältyvät vaaralliset aineet poistuisivat asteittain käytöstä. Käyttötarkoitusten luetteloa olisi tulevaisuudessa tarpeen mukaan mukautettava.

               Poikkeuksen voimassaolon päättymispäivät vahvistetaan 5 artiklan 2 kohdan ensimmäisen alakohdan mukaisesti. Kuten arvioinnissa pääteltiin, korvaavien aineiden kehitystason vuoksi on perusteltua uusia poikkeusta koskeva viiden vuoden enimmäisvoimassaoloaika tiettyjen käyttötarkoitusten osalta. Laajemman kohdan 4 f I, ’muut erityiskäyttöön tarkoitetut purkauslamput, joita ei erikseen mainita tässä liitteessä’, osalta voimassaoloajaksi vahvistetaan kolme vuotta. Voimassaoloaikojen ei odoteta vaikuttavan haitallisesti innovointiin.

               Oikeudellisena välineenä on delegoitu direktiivi, kuten direktiivissä 2011/65/EU säädetään – näin täytetään erityisesti sen 5 artiklan 1 kohdan a alakohdassa säädetyt vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja lähentää sähkö- ja elektroniikkalaitteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen elohopean käyttöä muissa erityiskäyttöön tarkoitetuissa purkauslampuissa koskevan poikkeuksen osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  12
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Komissio myönsi päätöksellä 2010/571/EU
                  13
                muun muassa elohopean käyttöä muissa erityiskäyttöön tarkoitetuissa purkauslampuissa, joita ei erikseen mainita, koskevan poikkeuksen, jäljempänä ’poikkeus’, joka on nyt lueteltu poikkeuksena 4 f direktiivin 2011/65/EU liitteessä III. Kyseisen direktiivin 5 artiklan 2 kohdan toisen alakohdan a alakohdan mukaisesti poikkeuksen voimassaolon oli määrä päättyä 21 päivänä heinäkuuta 2016.

               (5)Elohopean tehtävä erityiskäyttöön tarkoitetuissa purkauslampuissa liittyy valontuottamisprosessiin, jossa sähkö muunnetaan valoksi.

               (6)Komissio vastaanotti useita poikkeuksen uusimista koskevia hakemuksia, jäljempänä ’uusimista koskevat hakemukset’, 15 päivänä tammikuuta 2015 eli direktiivin 2011/65/EU 5 artiklan 5 kohdassa säädetyssä määräajassa. Direktiivin 2011/65/EU 5 artiklan 5 kohdan mukaan poikkeus on voimassa siihen asti, kun on tehty päätös uusimista koskevasta hakemuksesta.

               (7)Uusimista koskevien hakemusten arvioinnissa, jossa otettiin huomioon korvaavien aineiden saatavuus ja korvaamisen sosioekonomiset vaikutukset, tultiin siihen tulokseen, että elohopean korvaaminen tai poistaminen poikkeuksen soveltamisalaan kuuluvissa käyttötarkoituksissa on tällä hetkellä teknisesti mahdotonta. Poikkeusta voidaan korvaamismahdollisuuksien myötä rajoittaa tulevaisuudessa, joten nykyinen poikkeus 4 f on kuitenkin asianmukaista uusia ainoastaan kolmen vuoden ajaksi. Arvioinnissa todettiin myös, että on mahdollista määritellä tarkemmin käyttötarkoitukset, joiden osalta poikkeus voidaan uusia direktiivin 2011/65/EU 5 artiklan 1 kohdan a alakohdassa säädettyjen kriteerien mukaisesti niiden tietyn toiminnon tai käyttötarkoituksen vuoksi, kuten suurpaine-elohopealamppujen, joita käytetään projektoreissa ja kasvivalaistuksessa ja jotka säteilevät ultraviolettivaloa. Tällaisten tiettyjen käyttötarkoitusten osalta poikkeus olisi uusittava enintään viideksi vuodeksi. Arviointiin sisältyi direktiivin 2011/65/EU 5 artiklan 7 kohdan mukaisia sidosryhmien kuulemisia. Kuulemisen yhteydessä saadut kommentit julkistettiin asiaa koskevalla verkkosivustolla.

               (8)Poikkeus on Euroopan parlamentin ja neuvoston asetuksen (EY) N:o 1907/2006
                  14
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (9)Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (10)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               (1)Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […].[Lisätään päivämäärä, joka on tämän direktiivin voimaantulon jälkeen kuudennen kuukauden viimeinen päivä.] Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […].[Lisätään päivämäärä, joka on tämän direktiivin voimaantulon jälkeen kuudennen kuukauden viimeinen päivä + yksi päivä.]

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               (2)Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavilla osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Lighting_
                  Europe /4f_LE_RoHS_Exemption_Req_Final.pdf
                   .

                     (5)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Vske/4f_201412-09_RoHS_Application_VskE.pdf
                   .

                     (6)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/VDMA/4f_VDM A_excempt_req_4f_RoHS_16Jan14.pdf
                   .

                     (7)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (8)

                        Kuulemisaika: 21. elokuuta 2015 – 16. lokakuuta 2015,
                  https://rohs.exemptions.oeko.info
                  .

                     (9)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (10)

                     https://ec.europa.eu/environment/waste/rohs_eee/studies_rohs1_en.htm
                     .

                     (11)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Menettelyn meneillään olevaan vaiheeseen voi tutustua kunkin delegoidun säädöksen luonnoksen osalta delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (12)

                        EUVL L 174, 1.7.2011, s. 88.

                     (13)

                        Komission päätös 2010/571/EU, annettu 24 päivänä syyskuuta 2010, Euroopan parlamentin ja neuvoston direktiivin 2002/95/EY liitteen muuttamisesta lyijyä, elohopeaa, kadmiumia, kuudenarvoista kromia, polybromibifenyylejä tai polybromidifenyylieettereitä sisältäviä käyttötarkoituksia koskevien poikkeusten osalta liitteen mukauttamiseksi tieteen ja tekniikan kehitykseen (EUVL L 251, 25.9.2010, s. 28).

                     (14)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Korvataan direktiivin 2011/65/EU liitteessä III kohta 4 f seuraavasti:

                        Poikkeus

                        Poikkeuksen soveltamisala ja päivämäärät

                        ”4 f I

                        Elohopea muissa erityiskäyttöön tarkoitetuissa purkauslampuissa, joita ei erikseen mainita tässä liitteessä

                        Päättyy [....]. [Julkaisutoimisto lisää päivämäärän, joka on kolme vuotta sen jälkeen, kun delegoitu direktiivi on julkaistu Euroopan unionin virallisessa lehdessä.]

                        ”4 f II

                        Elohopea projektoreissa käytetyissä suurpaine-elohopealampuissa, joilta vaaditaan ≥ 2 000 luumenin (ANSI) valoteho

                        Päättyy [....]. [Julkaisutoimisto lisää päivämäärän, joka on viisi vuotta sen jälkeen, kun delegoitu direktiivi on julkaistu Euroopan unionin virallisessa lehdessä.]

                        ”4 f III

                        Elohopea kasvivaloissa käytetyissä suurpainenatriumlampuissa

                        Päättyy [....]. [Julkaisutoimisto lisää päivämäärän, joka on viisi vuotta sen jälkeen, kun delegoitu direktiivi on julkaistu Euroopan unionin virallisessa lehdessä.]

                        4 f IV

                        elohopea ultraviolettivaloa säteilevissä lampuissa

                        Päättyy [....]. [Julkaisutoimisto lisää päivämäärän, joka on viisi vuotta sen jälkeen, kun delegoitu direktiivi on julkaistu Euroopan unionin virallisessa lehdessä.]


title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse elohopean käyttöä erityiskäyttöön tarkoitetuissa yksikantaisissa pienloistelampuissa koskevasta poikkeuksesta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU
                  1
                (uudelleenlaadittu) (RoHS-direktiivi) liitettä III sen mukauttamiseksi tekniikan ja tieteen kehitykseen. Muutos koskee poikkeusta, jolla sallitaan elohopean käyttö tietyissä käyttötarkoituksissa erityiskäyttöön tarkoitetuissa yksikantaisissa pienloistelampuissa.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitetut aineet luetellaan direktiivin liitteessä II, ja niitä on kymmenen: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteissä III ja IV luetellaan erityisiin käyttötarkoituksiin tarkoitetut sähkö- ja elektroniikkalaitteiden materiaalit ja komponentit, joihin ei sovelleta 4 artiklan 1 kohdassa säädettyjä ainerajoituksia.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen, muun muassa myöntämällä, uusimalla tai peruuttamalla poikkeuksia.

               Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos se ei vaikuta heikentävästi asetuksen (EY) N:o 1907/2006
                  2
                (REACH-asetus) mukaiseen ympäristön- ja terveydensuojeluun ja jokin seuraavista edellytyksistä täyttyy: i) aineen poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) aineen korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon myös korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdan a alakohdassa tarkennetaan, että komission on annettava yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin. Poikkeusta koskevien hakemusten toimittamisessa noudatettava menettely kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio vastaanotti talouden toimijoilta poikkeusten myöntämistä tai uusimista koskevia, RoHS-direktiivin 5 artiklan 3 kohdan ja liitteen V mukaisia pyyntöjä
                  3
               .

               Liitteessä III oleva nykyinen poikkeus 1 f sallii elohopean käytön yksikantaisissa pienloistelampuissa silloin, kun elohopean määrä purkausputkea kohden on erityiskäyttöön tarkoitetuissa loistelampuissa enintään 5 mg.

               Komissio vastaanotti kaksi kyseisen poikkeuksen uusimista koskevaa hakemusta joulukuussa 2014 ja tammikuussa 2015. Yksi hakemuksista uusittiin lisätiedoin tammikuussa 2020. Hakijat vetosivat lähinnä siihen, että kyseisen poikkeuksen piiriin kuuluviin käyttötarkoituksiin ei ollut saatavilla korvaavia aineita, ja selittivät, että poikkeuksessa täsmennetyn elohopeaa koskevan kynnysarvon alentaminen ei ollut käytännössä mahdollista
                  4
               . RoHS-direktiivin 5 artiklan 5 kohdan toisen alakohdan vaatimusten mukaisesti poikkeus pysyy voimassa, kunnes komissio tekee päätöksen uusimista koskevasta hakemuksesta.

               Poikkeuksen uusimista koskevien hakemusten arvioimiseksi komissio käynnisti kesäkuussa 2015 tutkimuksen
                  5
                vaaditun teknisen ja tieteellisen arvioinnin tekemiseksi. Tutkimus saatiin päätökseen vuonna 2016 ja siihen sisältyi kahdeksan viikkoa kestänyt sidosryhmien avoin verkkokuuleminen
                  6
               . Kyseisessä tutkimuksessa arvioitiin laajoja tieteellisiä ja teknisiä tietoja ja kannanottoja, jotka esitettiin tutkimusraportissa. Komissio täydensi tutkimusta kahdella tutkimuksella/päivityksellä, joihin myös sidosryhmät osallistuivat. Vuonna 2019 julkaistussa tutkimuksessa
                  7
                keskityttiin sosioekonomisiin näkökohtiin ja korvaavien aineiden saatavuuteen, ja vuonna 2020 siihen tehtiin tuoreisiin lukuihin ja mallintamiseen perustuva päivitys
                  8
               . Tutkimuksen loppuraportit ja sosioekonomisen arvioinnin päivitysten loppuraportit julkaistiin
                  9
               , ja sidosryhmille ilmoitettiin asiasta.

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää asiantuntijakokouksissa 1. syyskuuta 2016, 29. lokakuuta 2018 ja 21. lokakuuta 2019 kerätäkseen jäsenvaltioiden näkemyksiä suunnitellusta toimintatavasta arviointien päätelmien pohjalta. Se on toteuttanut kaikki 5 artiklan 3–7 kohdassa tarkoitetut tarvittavat vaiheet, jotka liittyvät rajoitettuja aineita koskeviin poikkeuksiin
                  10
               . Neuvostolle ja Euroopan parlamentille ilmoitettiin kaikista toimista.

               Arviointia varten toteutetussa tutkimuksessa korostettiin seuraavaa:

               ·erityiskäyttöön tarkoitetut pienloistelamput kattavat erityisen suunnittelunsa, materiaaliensa ja valmistusprosessinsa vuoksi hyvin laajan valikoiman lamppuja, joilla on useita ominaisuuksia;

               ·niiden erityiskäyttöön tarkoitettujen pienloistelamppujen osalta, jotka on suunniteltu säteilemään pääasiassa ultraviolettivaloa, on riittävästi tietoa siitä, että elohopean korvaaminen kyseisissä käyttötarkoituksissa on teknisistä syistä mahdoton toteuttaa, minkä vuoksi tutkimuksessa suositeltiin poikkeuksen uusimista enintään viideksi vuodeksi;

               ·muita erityiskäyttöön tarkoitettuja pienloistelamppuja, joiden osalta ei ole tietoja elohopean korvaamisesta niiden moninaisissa käyttötarkoituksissa, koskevaa poikkeusta olisi jatkettava kolmella vuodella, jotta voidaan antaa tarkempia tietoja poikkeuksen perustelemiseksi niiden muuntyyppisten lamppujen osalta, joiden katsotaan olevan erityiskäyttöön tarkoitettuja, mikäli tehdään uusia hakemuksia.

               Yhteenvetona todetaan, että tieteellisten ja teknisten arviointien, mukaan lukien sidosryhmien kuulemiset, johtopäätöksenä on, että poikkeuksen myöntämisen edellytykset täyttyvät edelleen poikkeuksen 1 f osalta, koska luotettavia korvaavia aineita ei vielä ole saatavilla. Kuten direktiivin 2011/65/EU 5 artiklassa edellytetään, poikkeus ei arvioinnista saatujen tulosten perusteella myöskään vaikuta heikentävästi REACH-asetuksen mukaiseen ympäristön- ja terveydensuojeluun.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestettyyn kuulemiseen saatiin kaksi vastausta. Esille tuotuja seikkoja tarkasteltiin, eikä luonnokseen pidetty tarpeellisena tehdä muutoksia.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä uusitaan direktiivin 2011/65/EU liitteeseen III sisällytetty poikkeus 1 f; poikkeus koskee elohopean käyttöä tiettyihin käyttötarkoituksiin.

               Tutkimuksiin ja kuulemisiin perustuvassa komission arvioinnissa todettiin, että poikkeusta koskeva pyyntö täyttää vähintään yhden RoHS-direktiivin 5 artiklan 1 kohdan a alakohdassa säädetyistä edellytyksistä, minkä vuoksi on perusteltua jatkaa poikkeuksen voimassaoloa: elohopeaa ei voida luotettavasti korvata tämän poikkeuksen piiriin kuuluvissa lamppuluokissa.

               Yhteenvetona todetaan, että poikkeuksen edellytykset täyttyvät ja poikkeus 1 f on uusittava. Arvioinnissa todettiin myös, että poikkeuksen soveltamisala olisi rajattava koskemaan tiettyjä käyttötarkoituksia mutta että toisaalta nykyisen laajan poikkeuksen kesto voidaan lyhentää

               I.viiteen vuoteen niiden erityiskäyttöön tarkoitettujen lamppujen osalta, jotka on suunniteltu säteilemään ultraviolettivaloa, koska luotettavia vaihtoehtoja ei ole tällä hetkellä saatavilla;

               II.kolmeen vuoteen kaikkien muiden erityiskäyttöön tarkoitettujen lamppujen osalta, jotta toimiala voi laatia yksityiskohtaisia tietoja, joilla perustellaan poikkeusten säilyttäminen erityiskäyttöön tarkoitettujen lamppujen tiettyjen luokkien osalta.

               Poikkeuksen voimassaolon päättymispäivät vahvistetaan 5 artiklan 2 kohdan ensimmäisen alakohdan mukaisesti. Voimassaoloajoilla ei todennäköisesti ole haitallista vaikutusta innovointiin.

               Oikeudellisena välineenä on delegoitu direktiivi, kuten direktiivissä 2011/65/EU säädetään – näin täytetään erityisesti sen 5 artiklan 1 kohdan a alakohdassa säädetyt vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkalaitteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten mukaisesti sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse elohopean käyttöä erityiskäyttöön tarkoitetuissa yksikantaisissa pienloistelampuissa koskevasta poikkeuksesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  11
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Päätöksellä 2010/571/EU
                  12
                komissio myönsi muun muassa poikkeuksen elohopean käytölle erityiskäyttöön tarkoitetuissa yksikantaisissa pienloistelampuissa, jäljempänä ’poikkeus’, ja kyseinen poikkeus on tällä hetkellä direktiivin 2011/65/EU liitteessä III oleva poikkeus 1 f. Kyseisen direktiivin 5 artiklan 2 kohdan toisen alakohdan a alakohdan mukaisesti poikkeuksen voimassaolon oli määrä päättyä 21 päivänä heinäkuuta 2016.

               (5)Elohopeaa käytetään erityiskäyttöön tarkoitetuissa yksikantaisissa pienloistelampuissa ultraviolettivalon tuottamiseen; lampun fluoresoiva pinnoite muuntaa ultraviolettivalon näkyväksi valoksi.

               (6)Komissio vastaanotti 19 päivänä joulukuuta 2014 ja 15 päivänä tammikuuta 2015, eli direktiivin 2011/65/EU 5 artiklan 5 kohdassa säädetyssä määräajassa, kaksi poikkeuksen uusimista koskevaa hakemusta, jäljempänä ’uusimista koskevat hakemukset’, joista toinen päivitettiin uusitulla hakemuksella 20 päivänä tammikuuta 2020. Direktiivin 2011/65/EU 5 artiklan 5 kohdan toisen alakohdan mukaisesti poikkeus pysyy voimassa siihen asti, kun on tehty päätös uusimista koskevasta hakemuksesta.

               (7)Uusimista koskevien hakemusten arvioinnissa otettiin huomioon korvaavien aineiden saatavuus ja korvaamisen sosioekonomiset vaikutukset ja todettiin, että elohopean poistaminen kyseisissä käyttötarkoituksissa tai sen korvaaminen aineella, jolla on vastaava suorituskyky, on tällä hetkellä teknisistä syistä mahdoton toteuttaa. Arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisen yhteydessä saadut huomautukset julkistettiin asiaa koskevalla verkkosivustolla.

               (8)Tiettyjä rajoitettuja materiaaleja tai komponentteja koskevien poikkeusten soveltamisalan ja keston olisi oltava rajattuja, jotta vaarallisten aineiden käytöstä sähkö- ja elektroniikkalaitteissa voitaisiin luopua asteittain. Arvioinnissa todettiin myös, että poikkeuksen soveltamisala olisi rajattava koskemaan tiettyjä käyttötarkoituksia mutta että toisaalta nykyisen laajan poikkeuksen kestoa voidaan lyhentää.

               (9)Poikkeus on Euroopan parlamentin ja neuvoston asetuksen (EY) N:o 1907/2006
                  13
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (10)Sen vuoksi on aiheellista uusia poikkeus enintään viideksi vuodeksi direktiivin 2011/65/EU 5 artiklan 2 kohdan ensimmäisen alakohdan mukaisesti niiden erityiskäyttöön tarkoitettujen pienloistelamppujen osalta, jotka on suunniteltu säteilemään pääasiassa ultraviolettivaloa, koska luotettavia vaihtoehtoja ei ole tällä hetkellä saatavilla. Kaikkien muiden erityiskäyttöön tarkoitettujen pienloistelamppujen luokkaan kuuluvien pienloistelamppujen osalta poikkeus olisi uusittava kolmeksi vuodeksi, jotta toimiala voi laatia yksityiskohtaisia tietoja, joilla perustellaan poikkeuksen jatkaminen tiettyjen erityislamppuluokkien osalta, noudattaen direktiivin tavoitetta, jonka mukaan poikkeusten soveltamisalaa ja kestoa olisi rajoitettava. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (11)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][päivämäärä – 6. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][päivämäärä – 6. kuukauden viimeinen päivä + 1 päivä tämän direktiivin voimaantulosta].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_1_f/Lighting_Europe/ 1f_LE_RoHS_Exemption_Req_Final.pdf ja http://rohs.exemptions.oeko.info/fileadmin/user_upload/RoHS_Pack_9/Exemption_1_ae_/NARVA/01_02_a__2b3_4a.pdf

                     (5)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Kuulemisaika: 21.8.2015–16.10.2015,
                  http://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alkaen sivulta 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (11)

                        EUVL L 174, 1.7.2011, s. 88.

                     (12)

                        Komission päätös 2010/571/EU, annettu 24 päivänä syyskuuta 2010, Euroopan parlamentin ja neuvoston direktiivin 2002/95/EY liitteen muuttamisesta lyijyä, elohopeaa, kadmiumia, kuudenarvoista kromia, polybromibifenyylejä tai polybromidifenyylieettereitä sisältäviä käyttötarkoituksia koskevien poikkeusten osalta liitteen mukauttamiseksi tieteen ja tekniikan kehitykseen (EUVL L 251, 25.9.2010, s. 28).

                     (13)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Korvataan direktiivin 2011/65/EU liitteessä III oleva poikkeus 1 f seuraavasti:

                        Poikkeus

                        Poikkeuksen soveltamisala ja päivämäärät

                        ”1

                        Elohopea yksikantaisissa pienloistelampuissa silloin, kun elohopean määrä purkausputkea kohden on enintään:

                        1 f I

                        Loistelampuissa, jotka on suunniteltu säteilemään pääasiassa ultraviolettivaloa: 5 mg

                        Päättyy [Julkaisutoimisto: viisi vuotta sen jälkeen, kun delegoitu direktiivi on julkaistu virallisessa lehdessä].

                        1 f II

                        Erityiskäyttöön tarkoitetuissa loistelampuissa: 5 mg

                        Päättyy [Julkaisutoimisto: kolme vuotta sen jälkeen, kun delegoitu direktiivi on julkaistu virallisessa lehdessä].”


title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen elohopean käyttöä muissa yleiskäyttöön ja erityiskäyttöön tarkoitetuissa loistelampuissa koskevan poikkeuksen osalta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU
                  1
                (uudelleenlaadittu) (nk. RoHS-direktiivi) liitettä III sen mukauttamiseksi tieteen ja tekniikan kehitykseen. Muutos koskee poikkeusta, joka koskee tiettyjä elohopeaa sisältäviä muita yleiskäyttöön ja erityiskäyttöön tarkoitettuja loistelamppuja.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitetut aineet luetellaan RoHS-direktiivin liitteessä II, ja niitä on kymmenen: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteissä III ja IV luetellaan tiettyihin käyttötarkoituksiin tarkoitetut sähkö- ja elektroniikkalaitteiden materiaalit ja komponentit, jotka on vapautettu 4 artiklan 1 kohdassa säädetyistä ainerajoituksia.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen, johon voi sisältyä poikkeusten myöntäminen, uusiminen tai peruuttaminen. Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006
                  2
                (REACH-asetus) mukaiseen ympäristön- ja terveydensuojeluun ja jokin seuraavista edellytyksistä täyttyy: i) aineen poistaminen tai korvaaminen tuotesuunnittelun muutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) aineen korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon myös korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdan a alakohdassa säädetään, että komissio antaa yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin. Poikkeusta koskevien hakemusten toimittamisessa noudatettava menettely kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio vastaanotti talouden toimijoilta RoHS-direktiivin 5 artiklan 3 kohdan ja liitteen V mukaisesti tehtyjä pyyntöjä
                  3
                myöntää tai uusia poikkeuksia.

               Nykyinen liitteen III poikkeus 2 b 4 sallii elohopean käytön muissa yleiskäyttöön ja erityiskäyttöön tarkoitetuissa loistelampuissa (esim. induktiolamput).

               Komissio vastaanotti yhden tämän poikkeuksen uusimista koskevan hakemuksen 15. tammikuussa 2015. Hakijan mukaan poikkeuksen 2 b 4 soveltamisalaan kuuluviin lamppuihin liittyy suuri joukko ominaisuuksia, kuten muoto, pituus ja spektri, mistä johtuen kyseisiä lamppuja ei voida helposti korvata valodiodeja (LED) käyttävillä vaihtoehdoilla
                  4
               . Kyseinen hakemus uusittiin tammikuussa 2020 pääosin samoilla perusteluilla. RoHS-direktiivin 5 artiklan 5 kohdan toisen alakohdan vaatimusten mukaisesti poikkeus pysyy voimassa, kunnes komissio tekee päätöksen uusimista koskevasta hakemuksesta.

               Poikkeuksen uusimista koskevan hakemuksen arvioimiseksi komissio käynnisti kesäkuussa 2015 tutkimuksen
                  5
                vaaditun teknisen ja tieteellisen arvioinnin tekemiseksi. Tutkimus saatiin päätökseen vuonna 2016 ja siihen sisältyi kahdeksan viikkoa kestänyt sidosryhmien avoin verkkokuuleminen
                  6
               . Kyseisessä tutkimuksessa arvioitiin laajalti teknisiä ja tieteellisiä tietoja sekä kannanottoja, mikä dokumentoitiin tutkimusraporttiin. Lisäksi komissio toteutti kaksi täydentävää tutkimusta/päivitystä, joihin liittyi sidosryhmien osallistuminen. Vuonna 2019 julkaistussa tutkimuksessa
                  7
                keskityttiin korvaavien teknologioiden sosioekonomisten näkökohtien ja saatavuuden arviointiin, ja vuonna 2020 sitä päivitettiin tuoreiden lukujen ja mallintamisen perusteella
                  8
               . Tutkimuksen ja sosioekonomisen arvioinnin päivityksen loppuraportit julkaistiin
                  9
               , ja sidosryhmille ilmoitettiin asiasta.

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää asiantuntijakokouksissa 1. syyskuuta 2016, 29. lokakuuta 2018 ja 21. lokakuuta 2019 kerätäkseen jäsenvaltioiden näkemyksiä arviointien päätelmiin pohjautuvasta suunnitellusta toimintatavasta. Suoritettiin kaikki ainerajoituksia koskeviin poikkeuksiin liittyvät tarvittavat menettelyvaiheet 5 artiklan 3–7 kohdan mukaisesti
                  10
               . Neuvostolle ja Euroopan parlamentille ilmoitettiin kaikista toimista.

               Tutkimus toi esille seuraavaa:

               ·tämä poikkeus kattaa laajan joukon erilaisia lamppuja, joissa on erilaiset käyttötarkoitukset;

               ·tämän poikkeuksen soveltamisalaan kuuluvia lampputyyppejä koskevat tiedot ovat tällä hetkellä riittämättömät, eikä elohopean korvaamisesta näissä moninaisissa käyttötarkoituksissa ole riittävästi tietoa. Nykyisen poikkeuksen voimassaoloa olisi jatkettava kolmella vuodella, jotta tuotannonala voi laatia yksityiskohtaisempia tietoja poikkeuksen perustelemiseksi sellaisille lampputyypeille, joiden katsotaan kuuluvan ”muun yleiskäytön ja erityiskäytön” piiriin;

               ·on olemassa riittävästi tietoa siitä, että elohopean korvaaminen on teknisesti mahdotonta toteuttaa kahdessa tämän poikkeuksen piiriin kuuluvassa tietyssä käyttötarkoituksessa, eli i) lampuissa, jotka säteilevät valoa näkymättömällä aallonpituudella sekä ii) hätävalaisimissa, minkä vuoksi tutkimuksessa suositeltiin poikkeuksen uusimista enintään viideksi vuodeksi näiden käyttötarkoitusten osalta.

               Yhteenvetona voidaan todetaan, että tieteellisistä ja teknisistä arvioinneista, sidosryhmäkuulemiset mukaan luettuina, kävi yksityiskohtaisesti ilmi, että poikkeuksen 2 b 4 edellytykset täyttyvät edelleen, koska luotettavia korvaavia aineita ei ole vielä saatavilla. Kuten direktiivin 2011/65/EU 5 artiklassa edellytetään, poikkeus ei arvioinnista saatujen tulosten perusteella myöskään vaikuta heikentävästi REACH-asetuksen mukaiseen ympäristön- ja terveydensuojeluun.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestettyyn kuulemiseen saatiin kolme vastausta. Esille nostettujen seikkojen tarkastelun perusteella ei katsottu tarpeelliseksi tehdä muutoksia luonnokseen.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä uusitaan direktiivin 2011/65/EU liitteessä III oleva poikkeus 2 b 4, joka koskee elohopean käyttöä muissa yleiskäyttöön ja erityiskäyttöön tarkoitetuissa loistelampuissa, asettamalla uusia voimassaoloaikoja, myös kyseisen poikkeuksen piiriin kuuluvien tiettyjen käyttötarkoitusten osalta

               Taustatutkimuksiin ja kuulemisiin perustuvassa komission arvioinnissa todettiin, että poikkeusta koskeva pyyntö täyttää vähintään yhden RoHS-direktiivin 5 artiklan 1 kohdan a alakohdassa säädetyistä asiaankuuluvista edellytyksistä, mikä oikeuttaa poikkeuksen voimassaolon jatkamisen: elohopeaa ei voida luotettavasti korvata tämän poikkeuksen piiriin kuuluvissa lamppuluokissa.

               Yhteenvetona voidaan todeta, että poikkeuksen edellytykset täyttyvät ja poikkeus 2 b 4 uusitaan. Arvioinnissa pääteltiin myös, että poikkeuksen soveltamisala olisi rajattava koskemaan aiempaa tarkemmin yksilöityjä käyttötarkoituksia, ja toisaalta tämänhetkisen laajan poikkeuksen voimassaolon kestoa olisi lyhennettävä seuraavasti: I) kolmeen vuoteen muiden yleiskäyttöön ja erityiskäyttöön tarkoitettujen lamppujen osalta ja viiteen vuoteen II) valoa näkymättömällä aallonpituudella säteilevien lamppujen ja III) hätävalaisimien osalta.

               Tämän poikkeuksen voimassaolon päättymispäivät vahvistetaan 5 artiklan 2 kohdan ensimmäisen alakohdan mukaisesti. Voimassaoloajoilla ei todennäköisesti ole haitallisia vaikutuksia innovointiin.

               Oikeudellisena välineenä on delegoitu direktiivi valtuutussäädöksen eli direktiivin 2011/65/EU ja erityisesti sen siirretyn säädösvallan käyttämistä koskevien 5 artiklan 1 kohdan ja 20 artiklan mukaisesti.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkalaitteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen elohopean käyttöä muissa yleiskäyttöön ja erityiskäyttöön tarkoitetuissa loistelampuissa koskevan poikkeuksen osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  11
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Komissio myönsi päätöksellä 2010/571/EU
                  12
                muun muassa elohopean käyttöä muissa yleiskäyttöön ja erityiskäyttöön tarkoitetuissa lineaarisissa loistelampuissa (esim. induktiolamput) koskevan poikkeuksen, jäljempänä ’poikkeus’, joka on nyt lueteltu direktiivin 2011/65/EU liitteessä III poikkeuksena 2 b 4. Kyseisen direktiivin 5 artiklan 2 kohdan toisen alakohdan a alakohdan mukaisesti poikkeuksen voimassaolon oli määrä päättyä 21 päivänä heinäkuuta 2016 .

               (5)Poikkeus koskee epähomogeenista joukkoa erimuotoisia ja eri teknologioita hyödyntäviä lamppuja, joilla on eri käyttötarkoitukset. Elohopeaa käytetään purkausputkessa, ja se on välttämätön sähköenergian muuntamiseksi valoksi.

               (6)Komissio vastaanotti 15 päivänä tammikuuta 2015, eli direktiivin 2011/65/EU 5 artiklan 5 kohdassa säädetyssä määräajassa, poikkeuksen uusimista koskevan hakemuksen, jäljempänä ’uusimista koskeva hakemus’, jota päivitettiin uusitulla hakemuksella 20 päivänä tammikuuta 2020. Kyseisen direktiivin 5 artiklan 5 kohdan mukaisesti poikkeus pysyy voimassa siihen asti, kun on tehty päätös uusimista koskevasta hakemuksesta.

               (7)Uusimista koskevan hakemuksen arvioinnissa otettiin huomioon korvaavien aineiden saatavuus ja korvaamisen sosioekonomiset vaikutukset ja todettiin, että elohopean korvaaminen tai poistaminen kyseisissä käyttötarkoituksissa on tällä hetkellä teknisistä syistä mahdoton toteuttaa. Arviointiin sisältyi direktiivin 2011/65/EU 5 artiklan 7
                  kohdan mukaiset sidosryhmien kuulemiset. Kuulemisten yhteydessä saadut huomautukset julkistettiin asiaa koskevalla verkkosivustolla.

               (8)Poikkeus on Euroopan parlamentin ja neuvoston asetuksen (EY) N:o 1907/2006
                  13
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (9)Sen vuoksi on aiheellista uusia poikkeus ottaen huomioon yleinen tavoite, jonka mukaan tiettyjä materiaaleja tai komponentteja koskevien poikkeusten soveltamisalaa ja kestoa olisi rajoitettava, jotta vaarallisten aineiden käytöstä sähkö- ja elektroniikkalaitteissa voidaan asteittain luopua.

               (10)Jotta voidaan hyvissä ajoin arvioida uudelleen elohopeattomien korvaavien lamppujen saatavuutta tämän poikkeuksen piiriin kuuluvien erilaisten lampputyyppien osalta, on aiheellista myöntää poikkeus rajoitetuksi ajaksi, eli kolmeksi vuodeksi. Tiettyjen lamppuluokkien, eli valoa näkymättömällä aallonpituudella säteilevien lamppujen (liitteen III uusi poikkeus 2 b 4 II) ja hätävalaisimien (liitteen III uusi poikkeus 2 b 4 III), osalta on kuitenkin saatavilla riittävästi tietoa siitä, että korvaaminen on teknisistä syistä mahdoton toteuttaa lähivuosina, ja kyseisten lamppuluokkien osalta olisi perusteltua asettaa viiden vuoden voimassaoloaika direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (11)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][päivämäärä – 6. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][päivämäärä – 6. kuukauden viimeinen päivä + 1 päivä tämän direktiivin voimaantulosta].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_2_b__34_/
                  Lighting_Europe/2b4_LE_RoHS_Exemption__Req_Final.pdf
                   .

                     (5)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Kuulemisaika: 21.8.2015–16.10.2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alkaen sivulta 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (11)

                        EUVL L 174, 1.7.2011, s. 88.

                     (12)

                        Komission päätös 2010/571/EU, annettu 24 päivänä syyskuuta 2010, Euroopan parlamentin ja neuvoston direktiivin 2002/95/EY liitteen muuttamisesta lyijyä, elohopeaa, kadmiumia, kuudenarvoista kromia, polybromibifenyylejä tai polybromidifenyylieettereitä sisältäviä käyttötarkoituksia koskevien poikkeusten osalta liitteen mukauttamiseksi tieteen ja tekniikan kehitykseen (EUVL L 251, 25.9.2010, s. 28).

                     (13)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Korvataan direktiivin 2011/65/EU liitteessä III oleva poikkeus 2 b 4 seuraavasti:

                        Poikkeus

                        Poikkeuksen soveltamisala ja päivämäärät

                        ”2 b 4 I

                        Muut yleiskäyttöön ja erityiskäyttöön tarkoitetut lamput (esim. induktiolamput): 15 mg

                        Päättyy [Julkaisutoimisto: kolme vuotta delegoidun direktiivin julkaisemisesta virallisessa lehdessä]

                        2 b 4 II

                        Pääasiassa ultraviolettivaloa säteilevät lamput: 15 mg

                        Päättyy [Julkaisutoimisto: viisi vuotta delegoidun direktiivin julkaisemisesta virallisessa lehdessä]

                        2 b 4 III

                        Hätävalaisimet: 15 mg

                        Päättyy [viisi vuotta delegoidun direktiivin julkaisemisesta virallisessa lehdessä]”